stanford-oval/wikipedia huggingface dataset:
Claude (Ranska)
Avioliitto ja lapset

Anna Bretagnelainen yritti pitää Bretagnen irti Ranskan vallasta, ja kihlasi siksi tyttärensä Itävallan prinssi Kaarlelle, tulevalle Kaarle V:lle. Kihlaus purkautui, ja Clauden ja Frans I:n liiton myötä vuonna 1514 Bretagnesta osa Ranskaa. Claude avioutui serkkunsa kanssa 14-vuotiaana toukokuussa 1514 ja hänet kruunattiin kuningattareksi Reimsin katedraalissa vuonna 1517. Claude kuoli 24-vuotiaana. Hänen kuolinsyynsä ei ole selvillä.
Claudella ja Frans I:llä oli seitsemän lasta, joista kaksi eli yli 30-vuotiaaksi. Hänen nuorimmat tyttärensä Madeleinen ja Margueriten kasvatti Frans I:n toinen vaimo Eleonoora Itävaltalainen.
Louise (19. elokuuta 1515 – 21. syyskuuta 1518), kihlattiin Espanjan 16-vuotiaan kuningas Kaarle I:n kanssa heti synnyttyään, kuoli 3-vuotiaana
Charlotte (23. lokakuuta 1516 – 8. syyskuuta 1524), kihlattiin vuonna 1518 Espanjan kuningas Kaarle I:n kanssa, kuoli 7-vuotiaana
François III (28. helmikuuta 1518 – 10. elokuuta 1536), seurasi äitiään Bretagnen herttuana, kuoli naimattomana ja lapsettomana 18-vuotiaana
Henrik II (31. maaliskuuta 1519 – 10. heinäkuuta 1559), seurasi isäänsä Ranskan kuninkaana ja avioitui Katariina de' Medicin kanssa, heillä oli jälkeläisä
Madeleine de Valois (10. elokuuta 1520 – 2. heinäkuuta 1537), avioitui Skotlannin kuningas Jaakko V:n kanssa, heillä ei ollut jälkeläisiä, kuoli 16-vuotiaana
Charles (22. tammikuuta 1522 – 9. syyskuuta 1545), kuoli naimattomana ja lapsettomana 23-vuotiaana
Marguerite de Valois (5. kesäkuuta 1523 – 14. syyskuuta 1574), avioitui Savoijin herttuan Emanuel Filibertin kanssa vuonna 1559 ja heillä oli jälkeläisiä
Perintö

Clauden äidinperinnön Bretagnen herttuakunnan, peri hänen toiseksi vanhin poikansa Frans III Bretagnen herttua.
Kuningatar Claude ja tyttäret Charlotte, Madeleine ja Marguerite, sisar Renée Ranskalainen (tai tämän kuollut, vanhempi tytär Louise) ja puolison toinen vaimo Eleonoora Itävaltalainen. Livre d'heures de Catherine de Medicis, 1550.
Constantin Grünberg

Valokuvaaja Constantin Grünberg valokuvauslaboratoriossaan suurennuskoneensa ääressä.
Constantin Grünberg (14. toukokuuta 1891 Pietari – 16. lokakuuta 1973) oli pietarilaissyntyinen suomalainen valokuvaaja. Hän muutti Suomeen vuonna 1916.[lähde? ] Grünberg aloitti valokuvaharrastuksen jo lapsena. Vuonna 1937 hän perusti oman valokuvaamon, Foto-Työ-Arbetenin, Helsingin Kluuvikadulle. Grünbergin vaimo Renate osallistui myös yrityksen toimintaan.
Grünberg oli erikoistunut kuvaamaan taideteoksia. Hän kuvasi myös Helsinkiä Helsingin kaupunginmuseon tilauksesta. Hän oli Amatörfotografklubben i Helsingfors -kameraseuran jäsen vuodesta 1931 lähtien ja Suomen Lehtikuvaajat ry:n jäsen vuosina 1953–1968.
Constantin Grünbergin kuvia

Nuori nainen ja vanha nainen sienestämässä Haagassa 1930-luvun alussa.
Kluuvikatu tulvii rankkasateella 1938.
Helsingin lääninvankila noin vuonna 1940.
Raitiovaunu 1940-luvulla.
Kaksi tyttöä, Inez Grünberg (oikealla) ja Dagmar Hackel, ehostavat Inezin kotona Haagassa vuonna 1943.
Näkymä Töölön ratapiha-alueelta kohti Eduskuntataloa vuonna 1950.
Elannon tavaratalon näyteikkuna vuonna 1955.
Helsingin linja-autoasema noin vuonna 1960.
Pihlajasaaren  uimaranta 1963.
Kalamarkkinat Kauppatorilla vuonna 1964.
Anders Nymanin tilan lehmiä Marjaniemen pelloilla, taustalla Puotinharjun kerrostaloja Raaseporintien ja Turunlinnantien varrella vuonna 1966.
Penkinpainajaisajot Pohjoisesplanadin ja Mannerheimintien kulmassa 1967.
Turisteja Postitalon portailla vuonna 1971.
Kuvia Constantin Grünbergista

Constantin Grünberg isänsä, Constantin Grünberg vanhemman, sylissä noin vuonna 1892.
Constantin Grünberg vuonna 1895.
Constantin Grünberg 6-vuotiaana vanhempiensa Constantin Grünbergin ja Eugenie Grünbergin sekä lastenhoitajansa, mahdollisesti neiti Elfrida Saerensin kanssa ryhmäkuvassa noin vuonna 1897.
Constantin Grünberg osallistumassa autokilpailuun Anibes'ssa vuonna 1905.
Constatin Grünberg noin 18-vuotiaana.
Constantin Grünberg noin vuonna 1920.
Valokuvaaja Constantin Grünberg seisoo lentokoneen siiven päällä Katajanokan rannassa matkalla Tallinnaan vuonna 1923.
Constantin Grünberg moottoripyöräilemässä mahdollisesti Tallinnassa vuonna 1923.
Constantin Grünberg työhuoneessaan Tallinnassa Hans Kochin yrityksessä 1920-luvun alkupuolella.
Constantin Grünberg Austro Daimlerin ratissa vuonna 1923.
Valokuvaaja Constantin Grünberg ja hänen vaimonsa Renate moottoripyöräilemässä vuonna 1924.
Constantin Grünberg purjehtimassa 1930-luvulla.
Constantin Grünberg purjehtimassa tyttärensä kanssa 1930-luvulla.
Constantin Grünberg 1950-luvulla.
Valokuvaaja Constantin Grünberg ja Raija Järvelä kuvaamassa Haagassa, Isonnevantiellä 1970-luvulla.
Coral Gables

| Coral Gables |
| --- | --- |

 vaakuna

 Koordinaatit: 25°43′00″N, 80°16′20″W 
Valtio:  Yhdysvallat
Osavaltio:   Florida
Piirikunta:  Miami-Dade
Hallinto:  
 – Pormestari:  Raúl Valdés-Fauli
Pinta-ala:  
 – Kokonaispinta-ala:  96,64 km²
 – Josta vettä:  63,16 km² 
Korkeus:  2,8 m
Väkiluku (2010):  46 780
 – Väestötiheys:  1 523,22 as./km²
 – Metropolialue:  5 422 200
Aikavyöhyke:  UTC-5 (kesäaika UTC-4)
Lempinimi::  The City Beautiful, The Gables
 
 www.CityBeautiful.net 
Infobox OKVirheellinen NIMI-arvo: 
Coral Gables on kaupunki Miami-Daden piirikunnassa, Floridan osavaltiossa Yhdysvalloissa. Sen pinta-ala on 96,64 neliökilometriä. Väkiluku oli vuoden 2010 väestönlaskennassa 46 780. Miamin yliopisto sijaitsee kaupungissa.
Kuvia kaupungista

Coral Way -tie.
Kaupungintalo.
Miamin yliopisto.
Aiheesta muualla

Kuvia tai muita tiedostoja aiheesta Coral Gables Wikimedia Commonsissa
Cathedral of Our Lady of the Angels

| Cathedral of Our Lady of the Angels |
| --- | --- |

Sijainti:  Los Angeles, Yhdysvallat
Koordinaatit:  34°3′30″N, 118°14′45″W
Kirkkokunta:  roomalaiskatolinen
Hiippakunta:  Los Angeles
Rakentamisvuosi:  2002
Istumapaikkoja:  3000
Tyylisuunta:  modernistinen arkkitehtuuri
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Cathedral of Our Lady of the Angels (esp. Catedral de Nuestra Señora de los Ángeles) epävirallisesti COLA on roomalaiskatolinen katedraali Los Angelesissa, Kaliforniassa, Yhdysvalloissa. Se avattiin vuonna 2002, jolloin se otettiin käyttöön Los Angelesin katolisen hiippakunnan katedraalina.
Näyttelijä Gregory Peck on haudattu katedraalin kryptaan.
Aiheesta muualla

Kuvia tai muita tiedostoja aiheesta Cathedral of Our Lady of the Angels Wikimedia Commonsissa
Coral Springs

| Coral Springs |
| --- | --- |

Valtio:  Yhdysvallat
Osavaltio:  Florida
Väkiluku (2019):  133 759
Infobox OKVirheellinen NIMI-arvo: 
Coral Springs on kaupunki Browardin piirikunnassa, Floridassa, Yhdysvalloissa. Kaupungissa asui vuonna 2019 133 759 asukasta, ja väestö on noussut vuodesta 2010 noin yhdeksällä prosentilla. Kaupungin maat ostettiin vuosien 1911 ja 1939 välillä ja Coral Springs perustettiin 10. heinäkuuta 1963.
Väestö

Coral Springsissä on 41 715 kotitaloutta, joista jokaisessa asuu keskimäärin 3,17 asukasta. 85,5 prosenttia kaupungin yli 1-vuotiaista asukkaista asuu nyt samassa asunnossa kuin vuosi sitten. 29,8 prosenttia asukkaista on syntynyt ulkomailla ja 38,3 prosenttia yli viisivuotiaista puhuu jotain muuta kieltä kuin englantia kotona.
Aiheesta muualla

Kuvia tai muita tiedostoja aiheesta Coral Springs Wikimedia Commonsissa
Cathedral of Saint John the Divine

| Cathedral of Saint John the Divine Cathedral of Saint John the Divine |
| --- | --- |
 Kirkon julkisivu.
Sijainti:  Manhattan, New York, Yhdysvallat
Koordinaatit:  40°48′13″N 73°57′42″W﻿ / ﻿40.8036°N 73.9617°W﻿ / 40.8036; -73.9617
Rakennustyyppi:  Anglikaaninen tai episkopaalinen katedraali (d) ja Keskeneräinen rakennus
Tyylisuunta:  Romanesque Revival architecture (en) (käännä suomeksi) ja uusgotiikka
Valmistumisvuosi:  1899
 fiCathedral of Saint John the Divine 
  
Cathedral of Saint John the Divine on New Yorkin episkopaalisen hiippakunnan tuomiokirkko Morningside Heightsissa Pohjois-Manhattanilla. Tyyliltään uusgoottilaisen kirkon pituus on 183 metriä ja lattiapinta-ala runsaat 11 000 neliömetriä, ja sen holvi kohoaa lähes 71 metrin korkeuteen. Sitä pidetään maailman neljänneksi suurimpana kristillisenä kirkkorakennuksena.
Kirkon rakentaminen alkoi vuonna 1892 mutta on edelleen kesken. Sen 8 500-pilliset urut otettiin käyttöön vuonna 1922 ja niitä laajennettiin 1950-luvulla. Joulukuussa 2001 kirkossa riehui raju tulipalo, jonka jälkien korjaaminen kesti lähes seitsemän vuotta.
Aiheesta muualla

The Cathedral Church of Saint John the Divine (kirkon viralliset sivut)
Cracinae

| Cracinae |
| --- | --- |
 Isohokko (Crax alector)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Hokkokanalinnut Craciformes
Heimo::  Hokot Cracidae
Alaheimo::  Cracinae  Rafinesque, 1815
Suvut
 Kiharahokot Crax  Hokot Mitu  Nothocrax  Kypärähokot Pauxi 
Infobox OKNimi-testi OK: 
Cracinae on hokkojen (Cracidae) heimoon kuuluva alaheimo.
Suvut

Kiharahokot (Crax)
Hokot (Mitu)
Nothocrax, jonka ainut laji on yöhokko (Nothocrax urumutum)
Kypärähokot (Pauxi)
Chun Wei Cheung

| Mitalit> Maa:   Alankomaat.Miesten soutu. Olympialaiset  | Mitalit> Maa:   Alankomaat.Miesten soutu. Olympialaiset  | Mitalit> Maa:   Alankomaat.Miesten soutu. Olympialaiset  | Maa:   Alankomaat> Miesten soutu. |
| --- | --- | --- | --- |
|  Hopeaa | Ateena 2004 | kahdeksikko |  |
Chun Wei Cheung (15. huhtikuuta 1972 Amsterdam – 14. lokakuuta 2006 Amsterdam) oli alankomaalainen soutaja, perämies. Hän kilpaili vuoden 2004 kesäolympialaisissa Ateenassa ja oli siellä mukana saamassa hopeaa kahdeksikossa. Hän toimi perämiehenä. Hänellä todettiin vuoden 2006 soudun maailmanmestaruuskilpailujen jälkeen elokuussa maksasyöpä, johon hän kuoli 34 vuoden iässä.
Dareios

Dareios oli seuraavien Persian kuninkaiden nimi:
Dareios I Suuri, hallitsi 521–486 eaa.
Dareios II Okhos, hallitsi 424–404 eaa.
Dareios III Kodomannos, hallitsi 336–330 eaa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Dareios”, voi hakea sivunnimihaulla, laajalla sivunnimihaulla tai tekstihaulla.
Chat Noir

Teatterin sisäänkäynti
Chat Noir on Oslossa sijaitseva kabaree- ja revyyteatteri. Sen perusti Bokken Lasson vuonna 1912, ja se on toiminut vuodesta 1937 Klingenberggatenilla lähellä Norjan kansallisteatteria ja Oslon kaupungintaloa. Teatterissa on 588 istumapaikkaa. Nimi viittaa pariisilaiseen Le Chat Noiriin.
Aiheesta muualla

Kuvia tai muita tiedostoja aiheesta Chat Noir Wikimedia Commonsissa
Teatterin verkkosivut (norjaksi)
Carlos Robledo Puch

Carlos Robledo Puch
Carlos Eduardo Robledo Puch (s. 19. tammikuuta 1952) on argentiinalainen sarjamurhaaja. Hänet tuomittiin vuonna 1980 elinkautiseen vankeuteen yhdestätoista murhasta ja muista rikoksista. Murhat Robledo Puch teki vuosina 1971–1972. Häntä on kutsuttu "Kuoleman enkeliksi" ja "Mustaksi enkeliksi".
Rikokset > Jorge Antonio Ibáñezin kanssa tehdyt rikokset

Robledo Puch teki ensimmäiset kuusi murhaansa ystävänsä Jorge Antonio Ibáñezin kanssa. Ensimmäinen murhista tehtiin 3. toukokuuta 1971 Olivosissa, jossa kaksikko murtautui autonosia myyneeseen liikkeeseen. Vartija José Bianchi oli siellä nukkumassa vaimonsa kanssa. Robledo Puch ampui miehen kahdella luodilla. Hän ampui kaksi luotia myös heränneeseen vaimoon, joka selviytyi hengissä, mutta joutui vaikeasti haavoittuneena ollessaan Ibáñezin raiskaamaksi. Tekopaikalta tekijät ottivat mukaansa 350 000 dollarin arvoisen rahasumman ja vaihteenvalitsimen.
Robledo Puch ja Ibáñez murhasivat tämän jälkeen Enamour-yökerhon vastuuhenkilöinä toimineet Manuel Godoyn ja Pedro Mastronardin, jotka tulivat yllätetyiksi nukkuessaan. Heidän murhaamakseen joutui myös Olivosissa sijainneen supermarketin vartija Juan Scattone. Kaksikon uhreihin kuuluivat lisäksi Virginia Rodríguez ja Ana Maria Dinardo. Rodríguezille kaksikko tarjosi rahaa seksuaalipalveluita vastaan. Autoon noustuaan Rodríguez joutui Ibáñezin raiskaamaksi. Robledo Puch katsoi rikosta vierestä ja ampui tämän jälkeen pakenevan naisen kuoliaaksi kahdella selkään osuneella laukauksella. Myös Ana Maria Dinardo houkuteltiin autoon. Dinardo oli malli, joka harjoitti itsepuolustuslajeja. Hän antoi karatepotkun Ibáñezille, mutta joutui tämän riisumaksi ja raiskaamaksi. Myös Robledo Puchiin osuivat uhrin antamat lyönnit, mutta hän katsoi raiskausta etupenkiltä. Dinardo murhattiin Rodríguezin tavoin selkään ampumalla.
Rikokset > Ibáñezin kuolema ja Héctor Somozan kanssa tehdyt rikokset

Jorge Antonio Ibáñez sai surmansa auto-onnettomuudessa ollessaan Robledo Puchin kyydissä. Robledo Puch siirsi rikoskumppaninsa ruumiin ajajan paikalle ja vältti vastuun autoturmasta.
Ibáñezin kuoltua Robledo Puch lähestyi Héctor Somozaa, josta tuli hänen uusi rikoskumppaninsa. Kaksikko ryösti 15. marraskuuta 1971 Boulogne Sur Merissä sijainneen supermarketin ja tappoi yövartijana työskennelleen, mutta uneen vaipuneen Raúl Delbenen. Kaksi päivää myöhemmin Robledo Puch ja Somoza ryöstivät autoliikkeen ja tappoivat nukkuvan Juan Carlos Rosasin. Viikon kuluttua seurasi murto toiseen autoliikkeeseen Martínezissa. Murhatuksi joutui yövartija Serapio Ferrini. Somoza ei saanut Robledo Puchilta osakseen vastaavaa luottamusta kuin aiempi, edesmennyt rikoskumppani. 3. helmikuuta 1972 Robledo Puch ja Héctor Somoza murtautuivat Carupán rautatieasemalla toimineeseen Masseiro-rautakauppaan, jossa murhan uhriksi joutui yövartija Manuel Acevedo. Robledo Puch surmasi tämän murron yhteydessä myös Somozan.
Rikokset > Pidätys ja tuomio

Carlos Robledo Puch otettiin kiinni 4. helmikuuta 1972 Héctor Somozan lähipiiristä tulleen vihjeen perusteella. Hänelle langetettiin vuonna 1980 elinkautinen vankeusrangaistus. Tietoon tulleita rikoksia oli kaikkiaan 36, joista yksitoista henkirikoksia. Robledo Puch väitti toimineensa ensimmäisten rikosten kohdalla Ibáñezin määräyksestä. Hän syytti omista teoistaan myös Somozaa.
Vuonna 2022 Robledo Puch oli yhä vankilassa. Tällöin hänellä tulivat täyteen viisikymmentä vangittuna vietettyä vuotta. Robledo Puch oli pisimmän ajan siihen mennessä vankilassa viettänyt argentiinalainen.
Jälkivaiheet

Argentiinalainen kirjailija ja toimittaja Rodolfo Palacios kirjoitti teoksen El Ángel Negro Robledo Puchin elämästä ja rikoksista. Palacios tapasi Robledo Puchin vankilassa toistakymmentä kertaa ja kertoi kokemuksen vaikuttaneen häneen syvästi. Aiemmin Robledo Puch oli vuosien ajan kieltänyt toimittajia lähestymästä häntä. Hänen luonaan ei tuona aikana käynyt lainkaan vierailijoita. Hän kertoi vihanneensa toimittajia, koska piti näitä syyllisinä äitinsä itsemurhayritykseen.
DK (yhtye)

| ДК (DK) |
| --- | --- |
 Dk-yhtye vuonna 2001
Tiedot
Toiminnassa:  1980–
Kotipaikka:  Moskova
Laulukieli:  Venäjä
Jäsenet:  Dmitri Janšin, O. Andrejev, O. Oloitsev, I. Belov, K. Morozov, A. Višnja
Entiset jäsenet:  V. Klemešov
Levy-yhtiö:  SS Rec, EUROBOND, SNC, Kolokol, Master Sound, Sintez Distribution
Aiheesta muualla
Kotisivut
Infobox OKVirheellinen NIMI-arvo: 
DK (ven. ДК) oli venäläinen rock-yhtye, jota pidetään yhtenä venäläisen rockin pioneereista ja pitkäikäisimmistä kokoonpanoista. Se on tullut erityisesti tunnetuksi musiikillisista kokeiluistaan ja lo-fi -tyylin ihannoinnista, ts. matalatasoisista konstailemattomista levytyksisä.
Sergei Žarikov (ven. Сергей Жариков) perusti yhtyeen vuonna 1980 yhdessä muutaman kurssitoverinsa kanssa moskovalaisessa sovelletun matematiikan yliopistossa. Alkuperäisessä kokoonpanossa soitti kitaraa Dmitri Janšin, bassossa oli V. Viš, huilua soitti Igor Adžubei ja Žarikov itse soitti lyömäsoittimia. Yhtye soitti kokeilevaa instrumentaalista, lähinnä jazz-rokiksi luokiteltavaa musiikkia. Musiikkiä äänitettiin kotioloissa avokelanauhurilla ja sitä levitettiin epävirallisina underground-kopioina kädestä käteen tuttavien keskuudessa. Tällainen magnitizdat-nimellä tunnettu julkaisutapa oli varsin yleinen Neuvostoliitossa, koska valtion virallinen levy-yhtiö julkaisi rock- ja muuta vaihtoehtomusiikkia varsin rajoitetusti, ja sensuuri oli tiukka sen suhteen, mitä julkaistiin.
Muutaman ensimmäisen vuoden aikana yhtyeen basisti ja huilisti vaihtuivat muutamaan kertaan, ja sen musiikkityylissä tapahtui muutoksia kokeilevampaan mutta samalla rytmikkäämpään suuntaan. Kappaleet sisälsivät nyt myös laulusolistiksi ryhtyneen Žarikovin laulua. Lähes kaikki kappaleet olivat myös hänen tekemiään. Yhtyeestä tuli alan piireissä varsin suosittu, ja siihen hakeutui kokeilevan musiikin tekijöitä. Vuonna 1983 siihen liittyikin muutama saksofonisti ja muu puhallinsoittaja, mm. Sergei Letov. Musiikista tuli entistäkin kokeilevampaa, jopa psykedeelistä. Pian yhtyeeseen liittyi myös toinen vokalisti ja kitaristi. Yhtyeen lukuisilla nauhoituksilla esiintyy myös lukuisa joukko vierailijoita muista yhtyeistä. 
Yhtyeen viimeinen nauha-albumi Požar v mavzoleje (ven. Пожар в мавзолее, ’Tulipalo mausoleumissa’) ilmestyi vuonna 1990. Sen jälkeen vanhoja nauha-albumeita on julkaistu uudelleen vinyylillä ja CD-muodossa, myös uudelleen masteroituina. Ensimmäisen kerran yhtyeen tuotantoa julkaistiin vinyylillä vuonna 1988 kokoelmalla Rocking soviet.
1990-luvun jälkeen yhtye on esinntynyt vain satunnaisesti eri kokoonpanoissa, ja siltä on julkaistu lähinnä vanhempaa tuotantoa uudelleenjulkaisuina.
Carmen Electra (albumi)

| Carmen Electra Carmen Electra |
| --- | --- | --- |

Studioalbumin tiedot
 Äänitetty : 1991–1992
 Julkaistu: 7. helmikuuta 1993
 Tuottaja(t): Prince
 Tyylilaji: contemporary R&B, dance
 Kesto: 43.57
 Levy-yhtiö: Paisley Park Records
Carmen Electra on tv-tähti Carmen Electran debyyttialbumi. Albumilta julkaistiin kolme singleä. Albumi menestyi heikosti. Se julkaistiin 7. helmikuuta 1993.
Kappaleet

Go Go Dancer – 4.45
Good Judy Girlfriend – 1.59
Go On (Witcha Bad Self) – 4.09
Step to the Mic – 3.16
S.T. – 4.03
Fantasia Erotica – 4.36
Everybody Get on Up – 4.01
Segue – 0.29
Fun – 3.42
Just a Little Lovin' – 4.02
Segue – 0.46
All That – 4.29
Segue – 0.12
This Is My House – 3.28
Arviot

Allmusic:
Changsha

| Changsha 长沙 |
| --- | --- |

 Changshan sijainti Hunanin maakunnassa
 Changsha
 Koordinaatit: 28.2308°N, 112.9335°E 
Valtio:  Kiina
Maakunta:  Hunan
Hallinto:  
 – Hallinnon tyyppi:  prefektuuritason kaupunki
Pinta-ala  ():  
 – Kokonaispinta-ala:  11 819 km²
Väkiluku (2010)  ():  7 040 952
 – Väestötiheys:  596 as./km²
Aikavyöhyke:  UTC+8
Suuntanumero(t):  0731
 
 www.changsha.gov.cn 
Infobox OKVirheellinen NIMI-arvo: 
Changsha (yksink.: 长沙, perint.: 長沙, pinyin: Chángshā) on Hunanin maakunnan pääkaupunki Kiinassa. Tämän prefektuuritason kaupungin väkiluku on 7,041 miljoonaa, josta kaupunkipiirien osuus on noin 3,6  miljoonaa asukasta (2010).
Ilmasto

Changshassa on Köppenin ilmastoluokituksen mukaan subtrooppinen kostea ilmasto. Kesät ovat kuumia ja sateisia, talvella on kuivempaa ja viileää. Vuoden keskilämpötila on noin 18 °C ja keskimääräinen sademäärä 1 400 millimetriä. Heinäkuu on lämpimin kuukausi. Silloin vuorokauden keskilämpötila on noin 30 °C. Viilein kuukausi on tammikuu, jolloin keskilämpötila on noin 5 °C. Sateisin kuukausi on kesäkuu, jolloin sataa keskimäärin noin 210 millimetriä. Joulukuu puolestaan on kuivin kuukausi. Silloin keskimääräinen sadanta on 45 millimetriä.
Historia

Alueen kirjallista historiaa on jäljitetty noin 3 000 vuoden ajalta. Zhou-dynastian Kevättä ja syksyä -kaudella (770-476 eaa.), paikkakunnasta oli kehittynyt tärkeä Chu-valtion kaupunki. Vuonna 202 eaa. Changsha oli jo linnoitettu.
Vuonna 1903 Shanghain rauhassa Kiina avasi Changshan ulkomaankaupalle, ja kaupunkiin rakennettiin tehtaita, kirkkoja ja kouluja.
Mao Zedong oli syntyisin Shaoshanista, joka on piirikunnan alainen kaupunki Hunanin Xiangtanin kaupungissa, ja hän aloitti poliittisen uransa Changshassa. Hunanin kommunistisen puolueen toimisto, jossa Mao asui, on nykyään museo.
Piirikuntatason jako

Piirikuntatasolla prefektuuritason kaupunki jakautuu seuraavasti (2010):
| --- | --- |
 Kaupunkipiirit (6) Furong (芙蓉区), 523 997 as.  Kaifu (开福区), 567 166 as.  Tianxin (天心区), 475 221 as.  Wangcheng (望城区), 523 660 as.  Yuelu (岳麓区), 801 781 as.  Yuhua (雨花区), 724 048 as. :  Piirikuntatason kaupungit (2) Liuyang (浏阳市), 1 279 469 as,  Ningxiang (宁乡市), 1 166 138 as. Piirikunta (1) Changshan piirikunta (长沙县), 979 472 as.
Liikenne

Changsha Huanghuan kansainvälinen lentoasema palvelee kaupunkia.
Aiheesta muualla

Kuvia tai muita tiedostoja aiheesta Changsha Wikimedia Commonsissa
Changsha City Information (erityisesti talouspainotus) (englanniksi) (chinaknowledge.com)
China Postal Code Hunan Province (prefektuuri ja piirikuntataso) (englanniksi) (youbianku.com)
Cotentin

Cotentinin niemimaan sijainti
Cotentin on Englannin kanaaliin työntyvä niemimaa Pohjois-Ranskassa, Bretagnen itäpuolella. Historiallisesti se kuuluu Normandian maakuntaan, hallinnollisesti nykyään Basse-Normandien hallintoalueeseen ja Manchen departementtiin. Niemimaan kärjessä on Cherbourgin kaupunki.
Kesällä 1944, Normandian maihinnousun jälkeen Cotentinissä käytiin huomattavia taisteluja.  Nykyään Flamanvillen alue Cotentinissa on Ranskan ydinvoimateollisuuden merkittävin keskus.
Catharina Sofia Topelius

Catharina Sofia Topelius (3. helmikuuta 1791 Uusikaarlepyy – 1. heinäkuuta 1868 Kuddnäs, Uusikaarlepyy) oli Zacharias Topelius vanhemman puoliso ja professori Zacharias Topeliuksen äiti.
Perhe ja varhainen elämä

Catharina Sofia Topelius oli vanhempiensa kautta lujasti ankkuroitu Pohjanmaan kauppiasympäristöön. Hänen isänsä Samuel (1767–1796) kuului Calamniuksen porvari- ja pappissukuun, ja hänen äitinsä, Anna Sofia Backman (1770–1830) oli myös kauppiaan tytär. Kun Anna Backman vuonna 1796 jäi leskeksi, hän jatkoi miehensä kauppiastoimintaa ja meni uudelleen naimisiin kauppahuoneen kirjanpitäjä Johan Turdinin (1778–1834) kanssa. Tytär Sofia kasvoi kuitenkin pääasiassa varakkaiden isovanhempiensa Joseph Calamniuksen ja Margeretha Skrifvarin luona. Hän sai tyypillisen yläluokkaisen kasvatuksen, joka muun muassa tarkoitti, että hänet lähetettiin 14-vuotiaana Tukholmaan kahdeksi vuodeksi oppimaan ranskaa, piirtämistä ja seurustelutaitoja. Muutama vuosi Suomen sodan jälkeen Sofia Calamnius tapasi tulevan miehensä, joka oli asunut Tukholmassa samaan aikaan hänen kanssaan ja oli nyt muuttanut Uuteenkaarlepyyhyn toimiakseen kunnanlääkärinä. Pari avioitui vuonna 1812.
Sofia Topeliuksen sukulaissuhteet muovasivat merkittävässä määrin hänen poikansa Zacharias Topeliuksen sosiaalista kehystä. Hänen vanhempi sisarensa Christina oli naimisissa uuskaarlepyyläisen kauppiaan Matts Lithénin kanssa ja pariskunnan tyttäret kuuluivat Zacharias Topeliuksen lapsuudenystäviin. Toinen heistä oli runoilijan suuri nuoruudenrakkaus. Nuorempi sisar Maria meni naimisiin Topeliuksen sedän Gustaf Toppeliuksen kanssa. Sofia Topeliuksen velipuoli Gustaf Turdin meni naimisiin vuonna 1831 tukholmalaisen Emelie Backmanin kanssa, joka oli myös hänen kolmas serkkunsa. Emelie Backman toi mukanaan nuoremman veljensä Henrikin Uuteenkaarlepyyhyn ja hänestä tuli Topeliuksen läheisin ystävä nuoruusvuosista hänen kuolemaan saakka vuonna 1842. Siskopuoli Augusta Turdin avioitui vuonna 1834 paroni Carl Rosenkampffin kanssa. Opiskeluaikanaan 1832–1840 Keisarillisessa Aleksanterin-yliopistossa vieraili Zacharias Topelius päivittäin Rosenkampffin perheessä Helsingissä ja Carl Rosenkampff tuli olemaan tärkeä taloudellinen tuki nuoremmalle sukulaiselle opiskeliaikana.